نشطاء وفاعلون و سياسيون وجمعويون وباحثون ورجال أعمال وجهو نداء لتعليق مقاطعة الحليب لمدة 10 أسابيع من یوم السبت 7 یولیوز إلى یوم الجمعة 14 شتنبر 2018. وأضافو أنه الا كان تجاوب فعلي وملموس مزيان والا مكانش، المقاطعین غادي يستأنفو مقاطعة المادة بشكل جدید. قالك هادشي غادي يديروه باش يعطيو الفرصة للشركة المعنیة تقاد مقترحاتھا المعلنة الى أرقام فعلیة استجابة للمقاطعة الي دايرين المغاربة، دابا هادي اكثر من عشرة أسابیع. المشكلة فهاذ الدعوة وفهادشي الي بغاو يديرو هي أن الناس الي مطالبة بهاذ التعليق ديال المقاطعة ماشي هي الي بداتها أصلا. حتى واحد من الأسماء المشاركة فهاذ التعليق ما كانت فاعلة فحملة المقاطعة الأصلية، لا سيما رجل الأعمال كريم التازي! اش بينو وبين هادشي كاع؟ واش هو لي بدا المقاطعة باش دابا كيطلب الناس يوقفوها؟ وهاد الأساتذة الباحثين، والجمعويين والمهنديسين شكون الي دارهم صوت ديال الشعب؟ وكيقررو فبلاصتو وقتاش يقاطعو ووقتاش لا والمنتوج المقاطع؟ ومن بين الموقعين كل من: لطيفة البوحسيني، فؤاد عبد المومني، محمد حفيظ، كريم التازي، الطيب حمضي وعبد الرحيم تفنوت، وآخرون وصل عددهم إلى حوالي 40 توقيع. 
واش معاهم رجال اعمال وغاديين يسمعو منهم. ها اللي دعاو لتعليق المقاطعة وهما كاع ما كانو فاعلين فيها